26/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 14 de xaneiro de 2015, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica en Arteixo (IN407A 2014/143)

Resolución do 14 de xaneiro de 2015, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Arteixo (IN407A 2014/143-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte.: IN407A 2014/143-1. Solicitante: Unión Fenosa Distribución, S. A. Enderezo Social: Avda. de Arteixo, 171 - 15007 A Coruña. Denominación: reordenación LMT SBN-713 e CR Seixeda. Situación: Concello de Arteixo. Características técnicas: LMT soterrada a CR Seixeda, a 15/20 KV cunha lonxitude de 0,036 km, coa orixe no paso aéreo-soterrado proxectado que se vai realizar no apoio existente n.º 46 da LMT GRN-708, onde se realiza o paso aéreo-soterrado ao CT avenida Fisterra n.º 1 (expte.2001/89) en condutor RHZ1-20L-12/20 KV 3(1X240 mm 2 Al) e final en cela de liña telecontrolada proxectada no CR Seixeda (expte.51.276). Celas de media tensión en CR Seixeda (expte.51.276) telecontroladas con envolvente metálica de illamento SF6. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña,14 de xaneiro de 2015. O xefe territorial Isidoro Martínez Arca